མཐར་སློབ་གཙོ་གཞོན་པ་སྟོབས་ལྡན་གྱིས་ཐེངས་འདིའི་དཔེ་ཀློག་གི་བྱ་འགུལ་ལ་སྤྱི་སྡོམ་གྱིས་སློབ་གྲོགས་ཚང་མ་འཛམ་གླིང་གི་སྔོན་ཐོན་མི་རིགས་ཁག་དཔེར་དྲངས་ནས་རང་སྟོབས་ཀྱིས་དཔེ་ཀློག་ལ་གོམས་པར་བྱ་དགོས་པ་དང་ཇི་ལྟར་ལྟ་ཀློག་བྱེད་དགོས་པ་སོགས་ནན་གྱིས་གདམས་སོ།།ཐེངས་འདིའི་དཔེ་ཀློག་བྱ་འགུལ་གྱིས་སློབ་གྲྭའི་སློབ་མ་རྣམས་དཔེ་ཀློག་གི་ཕྱོགས་ལ་བློ་ཁ་ཕྱོགས་པར་བྱས་ཤིང་འབད་པ་ལྷོད་མེད་ཀྱིས་དཔེ་དེབ་སྣ་མང་ལ་བལྟས་ནས་ཤེས་པའི་བློ་འབྱེད་ཅིང་ལྟ་བའི་རྒྱ་བསྐྱེད་པར་རྔོ་ཆེན་པོ་ཐོགས་ངེས་སོ།།